Diari Oficial de la Generalitat Valenciana


Sumari del DOGV 5033, del 22-06-2005 (2005/6837)

Informació pública del programa per al desenvolupament d'actuació integrada dels carrers de San Antón, Comandante Vegara i Democracia, pla de reforma interior, expedient d'homologació sectorial, avantprojecte d'urbanització i projecte de reparcel·lació.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5033

Data del DOGV
:   22-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/6837


Organisme emissor
:   Ajuntament de Jacarilla

Tipus de document
:   Anunci

Informació pública del programa per al desenvolupament d'actuació integrada dels carrers de San Antón, Comandante Vegara i Democracia, pla de reforma interior, expedient d'homologació sectorial, avantprojecte d'urbanització i projecte de reparcel·lació. [2005/Q6837]
  
De conformitat amb el Decret de l'Alcaldia de data 26 de maig de 2005, se sotmet a informació pública, durant el termini d'un mes, l'expedient d'homologació sectorial de sòl urbà, comprés entre els carrers de San Antón, Comandante Vegara i Democracia, formulat per María del Carmen Pérez Villagordo; durant este termini les persones interessades podran examinar este document i presentar al·legacions per escrit.
  
Així mateix, en compliment del que disposen els articles 46, 52 i 69 de la Llei 6/1994, de 15 de novembre, Reguladora de l'Activitat Urbanística, se sotmet a informació pública durant el termini de 20 dies el programa per al desenvolupament d'actuació integrada d'este sòl urbà, que inclou juntament amb l'esmentat expedient d'homologació el pla de reforma interior dels carrers de San Antón, Comandante Vegara i Democracia, l'avantprojecte d'urbanització i el projecte de reparcel·lació, formulat per M.ª del Carmen Pérez Villagordo.
  
Els esmentats terminis d'exposició es comptaran des de la publicació del present edicte en el Diari Oficial de la Generalitat Valenciana, el qual es publicarà també en un diari d'informació general editat a la Comunitat Valenciana.
  
Durant el termini d'exposició pública de 20 dies, s'admetran tant al·legacions com alternatives tècniques a les contingudes en el programa i, després de la conclusió d'este termini, els qui siguen o no propietaris dels terrenys, i tinguen interés a competir per la seua selecció com a adjudicataris del corresponent programa, hi podran presentar proposicions juridicoeconòmiques. Estes proposicions juridicoeconòmiques es presentaran durant els cinc dies següents al venciment del termini dels 20 dies esmentat abans.
  
Les alternatives tècniques es presentaran a la vista, amb la documentació expressada en els apartats a) i b) de l'article 32 de la Llei 6/1994, acompanyada si escau dels projectes complementaris. Les proposicions juridicoeconòmiques es presentaran en plica tancada amb la documentació esmentada en els apartats c) i d) de l'article 32 ja assenyalat.
  
Els terminis indicats anteriorment es prorrogaran per 20 dies addicionals si durant els 10 primers dies d'informació pública alguna persona es compromet a prestar una alternativa tècnica substancialment diferent de la inicial i en presta caució. La pròrroga es farà constar en l'expedient i s'anunciarà als qui pel fet de desconéixer-la presenten plica prematurament.
  
L'acte d'obertura de pliques es farà en la següent data hàbil a la conclusió del termini per a presentar-les, del desenvolupament del qual i dels resultats se n'alçarà acta.
  
La llista de titulars cadastrals és la següent:
  
- M.ª del Carmen Pérez Villagordo. Referència cadastral: 7046713XH48174N.
  
- Encarnación Roch Perales. Referència cadastral: 7047615XH8174N.
  
- José Roch Vegara. Referència cadastral: 7047614XH8174N.